Á morgun miðvikudag heldur Skotfélag Vesturlands sitt fyrsta keppnismót þar sem keppt verður með loftbyssum . Verður mótið haldið í Borgarnesi í nýrri skotaðstöðu félagsins í Brákarey og hefst klukkan 17 . Keppt verður í skotfimi með loftrifflum og loftskammbyssum í flokki karla og kvenna . Búast má við að allar helstu loftskyttur landsins verði á mótinu en þetta er síðasta STÍ mót keppnistímabilsins .